CELEX: 62017CN0124
Language: fi
Date: 2017-03-10 00:00:00
Title: Asia C-124/17: Ennakkoratkaisupyyntö, jonka Vergabekammer Südbayern (Saksa) on esittänyt 10.3.2017 – Vossloh Laeis GmbH v. Stadtwerke München GmbH

6.6.2017   
            
            
               FI
            
            
               Euroopan unionin virallinen lehti
            
            
               C 178/8
            
         Ennakkoratkaisupyyntö, jonka Vergabekammer Südbayern (Saksa) on esittänyt 10.3.2017 – Vossloh Laeis GmbH v. Stadtwerke München GmbH
   (Asia C-124/17)
   (2017/C 178/09)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Vergabekammer Südbayern
   
      Pääasian asianosaiset
   
   
      Hakija: Vossloh Laeis GmbH
   
      Vastapuoli: Stadtwerke München GmbH
   
      Ennakkoratkaisukysymykset
   
   
               1)
            
            
               Onko jäsenvaltion lainsäädäntö, jossa talouden toimijan menestyksellisesti toteuttamien korjaavien toimenpiteiden (ns. Self Cleaning) edellytykseksi asetetaan, että toimija selvittää rangaistavaan tekoon tai virheeseen ja niiden johdosta aiheutuneeseen vahinkoon liittyvät tosiseikat ja olosuhteet kattavasti toimimalla aktiivisessa yhteistyössä – ei pelkästään tutkintaviranomaisten kanssa vaan myös hankintaviranomaisen kanssa –, yhteensopiva direktiivin 2014/25/EU (1) 80 artiklan, luettuna yhdessä direktiivin 2014/24/EU (2) 57 artiklan 6 kohdan toisen alakohdan kanssa, säännösten kanssa?
            
         
               2)
            
            
               Siinä tapauksessa, että ensimmäiseen ennakkoratkaisukysymykseen annetaan kieltävä vastaus, onko direktiivin 2014/24/EU 57 artiklan 6 kohdan toista alakohtaa tulkittava tässä asiayhteydessä siten, että kyseisen talouden toimijan on joka tapauksessa selvitettävä menestyksellisesti toteutettavia korjaavia toimenpiteitä varten hankintaviranomaiselle tosiseikat siten, että tämä voi arvioida, soveltuvatko toteutetut korjaavat toimenpiteet (tekniset, organisaatioon ja henkilöstöön liittyvät toimenpiteet ja vahingonkorvaus) tähän tarkoitukseen ja ovatko ne riittäviä sitä varten?
            
         
               3)
            
            
               Direktiivin 2014/24/EU 57 artiklan 4 kohdassa säädettyjen vapaaehtoisten poissulkemisperusteiden osalta poissulkemisen enimmäiskesto tai määräaika on direktiivin 2014/24/EU 57 artiklan 7 kohdan mukaan kolme vuotta asiaankuuluvasta tapahtumasta. Onko asiaankuuluvaksi tapahtumaksi katsottava jo direktiivin 2014/24/EU 57 artiklan 4 kohdassa lueteltujen poissulkemisperusteiden täyttyminen vai onko ratkaisevana pidettävä sitä ajankohtaa, jona hankintaviranomaisella on käytössään varmennettu ja ei-riitautettavissa oleva tieto poissulkemisperusteen olemassaolosta?
            
         
               4)
            
            
               Onko näin ollen silloin kun direktiivin 2014/24 57 artiklan 4 kohdan d alakohdassa tarkoitettu poissulkemisperuste täyttyy sen johdosta, että talouden toimija on osallistunut kartelliin, direktiivin 2014/24/EU 57 artiklan 7 kohdassa tarkoitettu asiaankuuluva tapahtuma kartelliin osallistumisen päättyminen vai se, että hankintaviranomainen saa varmennetun ja ei-riitautettavissa olevissa tiedon kartelliin osallistumisesta?
            
         
      (1)  Vesi- ja energiahuollon sekä liikenteen ja postipalvelujen alalla toimivien yksiköiden hankinnoista ja direktiivin 2004/17/EY kumoamisesta 26.2.2014 annettu Euroopan parlamentin ja neuvoston direktiivi 2014/25/EU (EUVL 2014, L 94, s. 243).
   
      (2)  Julkisista hankinnoista ja direktiivin 2004/18/EY kumoamisesta 26.2.2014 annettu Euroopan parlamentin ja neuvoston direktiivi 2014/24/EU (EUVL 2014, L 94, s. 65).